Čohkkavárit

Čohkkavárit (dárogillii: Spitsbergen, ovdal dárogillii Vestspitsbergen) leat stuorámus suolu Svalbárdda suolojoavkkus Davvi jiekŋaábis. Sullo viidodat lea 39 044 km² ja lea nu Norgga gonagasriikka stuorámus suolu, badjelaš logi geardde stuorit go Hinnasuolu, Norgga riddoguovlluid stuorámus suolu. Sullo gávnnai vuolleeatnanlaš Willem Barents jagi 1596, gii attii sullui nama Čohkkavárit/Spitsbergen. Dan nama addii son, dasgo sullos ledje dievva bastilis várrečohkat. Namma Čohkkavárit/Spitsbergen mearkkašii ovdal olles Svalbárdda suolojoavkku. Čohkkavárit leat sullii 450 km guhku ja gaskal 40 ja 225 km govdu. Dasgo Čohkkavárit leat guhkkin poláragierddu siste, doppe lea gaskaija beaivváš cuoŋománu loahpa rájes gitta borgemánu loahpa rádjái. Sullii golggotmánu 26. beaivvi rájes gitta sullii guovvamánu 15. beaivvi rádjái lea skábma. Geahča maid Svalbárda Norgga sullot Olggobeal liŋkkat Vuolleeatnanlaš Thijs Heslenfelda govat svalbard.com Informašuvdna Čohkkaváriid birra Spitsbergen.de Čohkkaváriid luondu máŋggain govaiguin Čohkkaváriid kárta Kvadehuksletta Govat Longyearbyenis ja Pyramidenis